Diari Oficial de la Generalitat Valenciana


Sumari del DOGV 5068, del 10-08-2005 (2005/9382)

ORDE de 29 de juliol del 2005, de la Conselleria d'Empresa, Universitat i Ciència, per la que es crea l'oficina per a la gestió dels plans de competitivitat empresarials.
--------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2005/07/29/(1)/dof/vci/html**

### Dades del document

Número de DOGV
:   5068

Data del DOGV
:   10-08-2005

Secció del DOGV
:   I. DISPOSICIONS GENERALS

Número del document
:   2005/9382


Data del document
:   29-07-2005

Organisme emissor
:   Conselleria d'Empresa, Universitat i Ciència

Tipus de document
:   Ordre

Descriptors 

:   * ajuda a les empreses
    * legislació
    * organització administrativa
    * competitivitat
    * empresa privada
    * control de les ajudes públiques

ORDE de 29 de juliol del 2005, de la Conselleria d'Empresa, Universitat i Ciència, per la que es crea l'oficina per a la gestió dels plans de competitivitat empresarials. [2005/9382]
  
En l'àmbit de competències de la Conselleria d'Empresa, Universitat i Ciència, s'ha aconseguit desenrotllar una sèrie d'iniciatives i projectes que s'han materialitzat en la implantació de Plans de Competitivitat Empresarials durant el període 2005-2007, per a sectors tradicionals, emergents i madurs de la Comunitat Valenciana.
  
Amb l'objecte de coordinació, consens i canalització dels recursos assignats als Plans de Competitivitat Empresarials, es fa necessària la creació d'una Oficina com a instrument d'impuls i interlocutor, entre les demandes i reptes dels sectors empresarials, expressats en els plans de competitivitat, d'una banda, i entre el món de les oportunitats i recursos, per una altra.
  
Per allò que s'ha exposat, en virtut de les facultats que m'atorga l'article 35 e) de la Llei de Govern Valencià,
  
ORDENE
  
Article 1
  
Es crea l'Oficina per a la Gestió per als Plans de Competitivitat Empresarials, com a òrgan col'legiat adscrit a la Conselleria d'Empresa, Universitat i Ciència.
  
Article 2
  
Són funcions de l'Oficina per a la Gestió dels Plans de Competitivitat Empresarials les següents:
  
a) Promoure la subscripció de Convenis i altres instruments de Col·laboració amb Institucions Públiques i Privades per a l'obtenció de recursos financers per al desenrotllament dels projectes inclosos en els Plans de Competitivitat Empresarials.
  
b) Busca i definició d'altres fonts de finançament que complementen les ajudes destinades a l'execució de les actuacions previstes en els Plans de Competitivitat Empresarials.
  
c) Optimització de demandes i coherència d'ofertes dels sectors implicats.
  
d) Definició de recursos propis i llançament urgent d'accions prioritàries.
  
e) Informe preceptiu de les bases de les convocatòries d'ajudes, beques i subvencions relacionades amb els sectors inclosos en els Plans de Competitivitat Empresarials.
  
f) Informe preceptiu de les sol·licituds presentades per a la concessió ajudes, beques i subvencions, relacionades amb els sectors inclosos en els Plans de Competitivitat Empresarials.
  
g) Realització d'estudis, anàlisi i altres actuacions de promoció, orientació i impuls que es considere rellevants per a la materialització de les propostes presentades pels corresponents sectors productius.
  
Article 3
  
1. L'Oficina per a la Gestió dels Plans de Competitivitat Empresarials estarà integrada pels membres següents:
  
- conseller d'Empresa, Universitat i Ciència, com a president
  
- director general de Gestió d'Infraestructures Científiques i Tecnològiques
  
- director de l'IMPIVA
  
- director de l'IVEX
  
- 1 director d'Instituts Tecnològics, designat pel conseller d'Empresa, Universitat i Ciència.
  
- 1 director d'Instituts Universitaris, designat pel conseller d'Empresa, Universitat i Ciència.
  
- 1 tècnic interfase entre oficina i IMPIVA, designat pel conseller d'Empresa, Universitat i Ciència.
  
- 1 tècnic expert en línies i programes Nacionals, designat pel conseller d'Empresa, Universitat i Ciència.
  
- 1 tècnic expert en línies i programes Europeus, designat pel conseller d'Empresa, Universitat i Ciència.
  
2. L'Oficina elegirà entre els seus membres un vicepresident, que substituirà el president en cas de vacant, malaltia o una altra causa legal.
  
3. L'Oficina nomenarà un secretari que podrà no ser membre del propi òrgan, i en este cas actuarà amb veu però sense vot.
  
4. Cada sector productiu seleccionarà, al grup de persones que estime necessari, com a interlocutors amb l'oficina.
  
Article 4
  
El règim de funcionament s'adequarà al règim establit en el Capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com al que preveu el Decret 104/2002, de 18 de juny, del Govern Valencià, pel qual es crea el Registre d'òrgans col·legiats de la Generalitat Valenciana.
  
Article 5
  
El suport administratiu i tècnic de l'Oficina per a la Gestió dels Plans de Competitivitat Empresarials s'habilitarà per la Conselleria d'Empresa, Universitat i Ciència.
  
DISPOSICIÓ ADDICIONAL
  
Durant l'exercici 2005 i sense perjuí del que disposen les bases que regulen les convocatòries d'ajudes, les sol·licituds presentats i pendents d'avaluació pels corresponents òrgans col·legiats previstos en aquelles, hauran de ser informades preceptivament per l'Oficina per a la Gestió dels Plans de Competitivitat Empresarials.
  
DISPOSICIÓ FINAL
  
La present Orde entrarà en vigor el dia de la seua publicació en el Diari Oficial de la Generalitat Valenciana.
  
València, 29 de juliol de 2005
  
El conseller d'Empresa, Universitat i Ciència,


Còpia Permalink ELI